1. 4. 98 De Europæiske Fællesskabers Tidende L 100/45 KOMMISSIONENS FORORDNING (EF) Nr. 725/98 af 31. marts 1998 om justering af den agromonetære udligningsstøtte til Irland KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 724/97 af 22. april 1997 om foranstaltninger og udligning i forbin- delse med væsentlige revalueringer, der påvirker land- brugsindkomsterne ('), særlig artikel 7, og ud fra følgende betragtninger: Det maksimale støttebeløb for den væsentlige revaluering af det irske pund den 29. marts 1997 blev fastsat ved Kommissionens forordning (EF) nr. 806/97 af 2. maj 1997 om fastsættelse af de maksimale beløb for udlignings- støtten for de væsentlige revalueringer af det irske pund, pund sterling og den italienske lire, som indtrådte inden den 31. marts 1997 ?), ændret ved forordning (EF) nr. 1219/97 (); i artikel 4, stk. 4, andet afsnit, i forordning (EF) nr. 724/97 er det fastsat, at beløbene for anden og tredje rate af udligningsstøtten nedsættes i forhold til den indvirkning, udviklingen i landbrugsomregningskurserne har haft på indkomsterne indtil begyndelsen af måneden før den første måned for den berørte rate; omregningskursen for det irske pund er blevet forhøjet flere gange i perioden fra den væsentlige revaluering af det irske pund til begyndelsen af den måned, der går forud for den måned, hvor anden rate kan udbetales; på grund af det niveau, omregningskursen har nået, bør anden rate af støtten til Irland bortfalde; de i denne forordning fastsatte foranstaltninger er i over- ensstemmelse med udtalelse fra de berørte forvaltningsko- mitéer — UDSTEDT FØLGENDE FORORDNING: Artikel 1 Anden rate af udligningsstøtten til Irland som følge af den væsentlige revaluering, der fandt sted den 29. marts 1997, jf. forordning (EF) nr. 806/97, bortfalder. Ydelsen af tredje rate af den nævnte støtte vil blive undersøgt under hensyntagen til virkningerne af den monetære udvikling indtil begyndelsen af marts 1999. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 31. marts 1998. ()) EFT L 108 af 25. 4. 1997, s. 9. (?) EFT L 115 af 3. 5. 1997, s. 16. () EFT L 170 af 28. 6. 1997, s. 56. På Kommissionens vegne Franz FISCHLER Medlem af Kommissionen